section_heading: Glazbena karijera
paragraph_text: Godine 1979. objavljen je pod imenom "Zadnja stanica" prvi album na kojem je Miroslav Škoro pjevao i svirao gitaru. Uslijedili su albumi tamburaške glazbe iz 1983. i 1985. godine, a 1985. godine su Miroslav Škoro & Jerry Grcevich orchestra objavili album u Pittsburghu. Karijeru mu je trajno označio album "Ne dirajte mi ravnicu" iz 1992. godine, također odrađen u suradnji s Jerryem Grcevichem.<ref> Potom su uslijedili brojni drugi albumi, kod kojih Škoro ostaje vjeran tamburici, ali ne uvijek u dosljednom folklornom formatu.